ডিব্ৰুগড়ঃ টাই আহোম জনগোষ্ঠীৰ জাতীয় সংগঠন সদৌ টাই আহোম ছাত্ৰ সন্থা চমুকৈ আটাছু আৰু টাই আহোম যুৱ পৰিষদৰ বৰপথাৰ আঞ্চলিক সমিতিৰ উদ্যোগত মে-ডাম-মে-ফি উদযাপনৰ ব্যাপক প্ৰস্তুতি চলাই থকা পৰিলক্ষিত হৈছে৷ অহা ৩১ জানুৱাৰীত বৰ্ণাঢ্য কাৰ্যসূচীৰে ডিব্ৰুগড় জিলাৰ বৰপথাৰ কোঁৱৰ গাঁৱৰ লাচিত সংঘৰ প্ৰাংগণত অনুষ্ঠিত হ'ব৷ আহোমৰ পৰম্পৰাগত ৰীতি-নীতিৰে আয়োজন কৰা অনুষ্ঠানটোৱে বিগত সময়ত উজনি অসমৰ ৰাইজৰ আদৰ বুটলিবলৈ সক্ষম হৈছে৷ ইতিমধ্যে কাৰ্যসূচী সূচাৰুৰূপে পৰিচালনা কৰিবলৈ এখন শক্তিশালী উদযাপন সমিতি গঠন কৰা হয়।
ডিব্ৰুগড় বৰপথাৰত মে-ডাম-মে-ফি পালনৰ ব্যাপক প্ৰস্তুতি